č.: OU-PN-OSZP-2014/006172/Z-Kv                                                                          Piešťany 10. 12. 2014

           
R O Z H O D N U T I E

	Okresný úrad Piešťany, odbor starostlivosti o životné prostredie podľa § 29 zákona                     č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, na základe zámeru „Borovce – Predné Pole Komunikácia a inžinierske siete“, ktorý predložil navrhovateľ, Borrex spol. s r. o., 922 09 Borovce 230, IČO: 46894225, po ukončení zisťovacieho konania vydáva toto rozhodnutie:
           
navrhovaná činnosť „Borovce – Predné Pole Komunikácia a inžinierske siete“, predmetom ktorej je vytvorenie príprav územia pre individuálnu bytovú výstavbu /29 stavebných parciel/ s charakterom vidieckeho bývania spolu s výstavbou komunikácie a inžinierskych sietí v extraviláne obce Borovce, časť Predné Pole; umiestnenie navrhovanej činnosti – kraj Trnavský, okres Piešťany, Obec Borovce, pozemok  parc. č. 2086/4 v k. ú. Borovce

sa nebude posudzovať

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Pre uvedenú činnosť je preto možné požiadať               o povolenie podľa osobitných predpisov.

Odôvodnenie

	Navrhovateľ, Borrex spol. s r. o., 922 09 Borovce 230, IČO: 46894225 predložil Okresnému úradu Piešťany, odboru starostlivosti o životné prostredie (ďalej len „OÚ Piešťany - OSZP”) podľa  § 22 zákona  č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon”) dňa 27. 10. 2014 zámer „Borovce – Predné Pole Komunikácia a inžinierske siete“.
Na základe písomnej žiadosti navrhovateľa, OÚ Piešťany - OSZP podľa § 22 ods. 7 zákona upustil od požiadavky variantného riešenia listom č. OU-PN-OSZP-2014/005644/UVR-Kv zo dňa         21. 10. 2014.
Zámer svojimi parametrami podľa prílohy č. 8 zákona Navrhované činnosti podliehajúce posudzovaniu ich vplyvu na životné prostredie, kapitola 9. Infraštruktúra, položka č. 16 Projekty rozvoja obcí vrátane a) pozemných stavieb alebo ich súborov (komplexov), ak nie sú uvedené v iných položkách tejto prílohy podlieha zisťovaciemu konaniu, ktoré OÚ Piešťany - OSZP vykonal  podľa § 29 zákona. 

V rámci zisťovacieho konania OÚ Piešťany - OSZP rozoslal zámer podľa § 23 ods. 1 zákona na zaujatie stanoviska rezortnému orgánu, dotknutým orgánom, povoľujúcemu orgánu a dotknutej obci. 

V zákonom stanovenom termíne doručili na OÚ Piešťany - OSZP svoje písomné stanoviská tieto subjekty:

1.	Okresný úrad Piešťany, odbor cestnej dopravy a pozemných komunikácií
     (stanovisko č. OU-PN-OCDPK-2014/006331 zo dňa 06. 11. 2014)
•	 Pri spracovaní ďalších stupňov projektovej dokumentácie i pri samotnej realizácii zámeru „Borovce – Predné pole, Komunikácia a inžinierske siete“ musia byť dodržané ustanovenia zákona č. 135/1961 Zb. o pozemných komunikáciách (cestný zákon) v znení neskorších predpisov a vyhlášky č. 35/1984 Zb., ktorou sa vykonáva zákon o pozemných komunikáciách (cestný zákon).
•	Každý prípadný zásah do telesa cesty II/504 môže byť zrealizovaný až po vydaní povolenia Okresného úradu Piešťany, odboru cestnej dopravy a pozemných komunikácií /napojenie na inžinierske siete, umiestnenie dopravných značiek, zriadenie pripojenia/.
•	Navrhovateľ je povinný zabezpečiť bezpečnosť cestnej premávky na ceste II/504 počas realizácie zámeru prenosným dopravným značením podľa určenia na použitie prenosného dopravného značenia, ktoré na základe žiadosti vydá Okresný úrad Piešťany, odbor cestnej dopravy a pozemných komunikácií. Projektová dokumentácia prenosného dopravného značenia sa predkladá                       v 3 vyhotoveniach. Určenie na použitie prenosného dopravného značenia musí byť vydané do vydania stavebného povolenia.
•	V prípade, že po ukončení realizácie zámeru príde k trvalej zmene organizácie dopravy na ceste II/504, navrhovateľ je povinný zabezpečiť na tejto ceste osadenie trvalého dopravného značenia podľa určenia na použitie trvalého dopravného značenia, ktoré na základe žiadosti vydá Okresný úrad Piešťany, odbor cestnej dopravy a pozemných komunikácií. Projektová dokumentácia trvalého dopravného značenia sa predkladá v 4 vyhotoveniach. Určenie na použitie trvalého dopravného značenia musí byť vydané do vydania kolaudačného rozhodnutia.
•	V rámci realizácie zámeru má prísť k zvláštnemu užívaniu cesty, ktorým bude uloženie inžinierskych sietí do telesa cesty II/504. Tento zásah môže byť zrealizovaný až po vydaní povolenia na zvláštne užívanie cesty (ďalej ZUC). Žiadosť o povolenie ZUC je navrhovateľ povinný podať na Okresný úrad Piešťany, odbor cestnej dopravy a pozemných komunikácií min. 3 týždne pred uskutočnením ZUC.
•	Parcela č. 2086/4 v k. ú. Borovce obce Borovce, na ktorej má byť predložený zámer realizovaný, sa nachádza mimo zastavaného územia obce Borovce. Navrhovaná činnosť tak bude zasahovať do ochranného pásma cesty II/504. Cestné ochranné pásmo je zriadené vo vzdialenosti 25 m od osi vozovky cesty II. triedy. Navrhovateľ je povinný požiadať Okresný úrad Piešťany, odbor cestnej dopravy a pozemných komunikácií o povolenie výnimky zo zákazu činnosti v cestnom ochrannom pásme v súlade s § 11 zákona č. 135/1961 Zb. o pozemných komunikáciách (cestný zákon) v znení neskorších predpisov. Žiadosť o povolenie výnimky sa podľa § 11 ods. 6 cestného zákona podáva        v štádiu prípravnej dokumentácie, t. j. pred vydaním územného rozhodnutia.
•	Podľa § 11 ods. 6 zákona č. 135/1961 Zb. o pozemných komunikáciách (cestný zákon) v znení neskorších predpisov, povolením výnimiek nesmie dôjsť k rozšíreniu súvislej zástavby obcí obstavovaním komunikácie. Okresný úrad Piešťany, odbor cestnej dopravy a pozemných komunikácií preto požaduje, aby boli stavebné objekty rodinných domov umiestnené mimo ochranného pásma cesty II/504, t. j. vo vzdialenosti min. 25 m od osi vozovky cesty II/504.
•	V predloženom zámere je navrhnuté napojenie stavby na sieť pozemných komunikácií prostredníctvom miestnej komunikácie, ktorá má byť pripojená na cestu II/504. Navrhovateľ je povinný v súlade s § 3b ods. 1 zákona č. 135/1961 Zb. o pozemných komunikáciách (cestný zákon) požiadať Okresný úrad Piešťany, odbor cestnej dopravy a pozemných komunikácií, o povolenie na pripojenie miestnej komunikácie na cestu II/504. Na povolenie cestného správneho orgánu je potrebný predchádzajúci súhlas dopravného inšpektorátu, v tomto prípade OR PZ ODI Trnava, Starohájska 3,  917 01  Trnava                                                                                           
a správcu cesty II/504, SaÚC TTSK Trnava, Bulharská 39, 918 53  Trnava. Povolenie na pripojenie miestnej komunikácie na cestu II/504 musí byť vydané do vydania stavebného povolenia.
•	Pri realizácii pripojenia miestnej komunikácie na cestu II/504 musia byť dodržané všetky platné príslušné STN. V prípade, že v rámci pripojenia miestnej komunikácie na cestu II/504 pôjde o riešenie odlišné od STN, bude potrebné požiadať Ministerstvo dopravy, výstavby a regionálneho rozvoja SR o vydanie súhlasu s odlišným technickým riešením od STN. 
•	Pripojením miestnej komunikácie na cestu II/504 nesmie prísť k zhoršeniu dopravno – bezpečnostnej situácie v predmetnom úseku cesty II/504. V prípade zhoršenia dopravno – bezpečnostnej situácie v predmetnom úseku cesty II/504, bude navrhovateľ povinný na vlastné náklady zrealizovať potrebné stavebné úpravy cesty II/504.
•	Každý ďalší stupeň projektovej dokumentácie zámeru „Borovce – Predné pole, Komunikácia a inžinierske siete“ musí byť predložený Okresnému úradu Piešťany, odboru cestnej dopravy a pozemných komunikácií na vyjadrenie.
•	Realizáciou zámeru nesmie vzniknúť prekážka pri údržbe cesty II/504, taktiež nesmú 
byť narušené odtokové pomery odtoku dažďovej vody z tejto cesty.
•	Na ceste II/504 počas realizácie zámeru, nemôže byť uložený žiadny materiál 
ani zemina z výkopov.
•	Počas realizácie zámeru nesmie prichádzať k znečisteniu vozovky cesty II/504, prípadné znečistenie musí byť bezodkladne a dôkladne odstránené.
•	Prípadné poškodenie cesty II/504 alebo jej súčastí musí byť uvedené do pôvodného stavu.
•	Okresný úrad Piešťany, odbor cestnej dopravy a pozemných komunikácií zastáva názor, že predložený zámer „Borovce – Predné pole, Komunikácia a inžinierske siete“  nie je potrebné posudzovať podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.
•	V prípade, že v rámci realizácie zámeru dôjde k porušeniu ustanovení zákona č. 135/1961 Zb. o pozemných komunikáciách (cestný zákon) v znení neskorších predpisov, bude voči navrhovateľovi zahájené priestupkové konanie v zmysle ustanovení zákona č. 135/1961 Zb. o pozemných komunikáciách (cestný zákon) v znení neskorších predpisov.
2.	Trnavský samosprávny kraj, Sekcia hospodárskej stratégie, Odbor územného plánovania a životného prostredia
(stanovisko č. 05772/2014/OUPZP-005/So zo dňa 20. 11. 2014)
•	Predmetom zámeru je príprava územia pre individuálnu bytovú výstavbu s výstavbou komunikácie a inžinierskych sietí v obci Borovce časť Predné pole. Predložený zámer predstavuje opätovné podanie v nezmenenom rozsahu v porovnaní s prvým podaním, ktoré nám bolo doručené dňa         11. 7. 2014.
Vzhľadom na uvedenú skutočnosť TTSK – odbor územného plánovania a životného prostredia nemení znenie pôvodného stanoviska k predmetnej veci zo dňa 24. 7. 2014 a predložený zámer požadujeme posudzovať v zmysle zákona č. 24/2006 Z.z.
Stanovisko č. 05772/2014/OUPZP-002/So zo dňa 24. 7. 2014:
•	Zámer je v súlade s koncepciou rozvoja obce, pretože obec nemá vypracovaný územný plán. Navrhovaný zámer predstavuje v danom území novú činnosť. Zámer má byť realizovaný na území o výmere 2,462 ha v súčasnosti evidovanom ako záhrady, ktorý je podľa § 139a ods. 11c zákona      č. 50/1976 Zb. o územnom plánovaní a stavebnom poriadku v znení neskorších predpisov považovaný za rozsiahlu výstavbu. Podľa § 11 ods. 2 stavebného zákona je obec povinná mať územný plán, ak chce uskutočňovať rozsiahlu novú výstavbu. 
•	Vzhľadom na vyššie uvedené skutočnosti a umiestnenie navrhovanej činnosti na PP v skupine   kvality 2 (kód BPEJ 0239002), ktorá podľa Nariadenia vlády SR č. 58/2013 Z.z. o odvodoch za odňatie a neoprávnený záber poľnohospodárskej pôdy je v prílohe 2 zaradené do zoznamu najkvalitnejších poľnohospodárskych pôd v príslušnom katastrálnom území.
•	Pre dosiahnutie súladu so záväznou časťou ÚPN VÚC Trnavského kraja je potrebné rešpektovať regulatív:
•	5.6 stabilizovať výmeru najkvalitnejších pôd, najmä pôd pod závlahami, pôd vinohradov a pôd najlepších bonít a ochranu výmery a kvality pôdy uskutočňovať nielen ako ochranu hospodársko-sociálneho potenciálu štátu, ale aj ako súčasť ochrany prírodného a životného prostredia.
•	Na základe uvedeného predložený zámer požadujeme posudzovať v zmysle zákona č. 24/2006 Z.z.

3.	Okresný úrad Piešťany, odbor starostlivosti o životné prostredie
(stanovisko č. OU-PN-OSZP-2014/006374-Kv zo dňa 14. 11. 2014)
•	Úsek štátnej vodnej správy:
Pri realizácii činnosti „Borovce – Predné Pole Komunikácia a inžinierske siete“ z vodohospodárskeho hľadiska je potrebné:
•	dodržať všeobecné ustanovenia zákona č. 364/2004 Z. z. o vodách a o zmene zákona               SNR č. 372/1990 Zb. o priestupkoch v znení neskorších predpisov (vodný zákon), 
•	dbať o ochranu podzemných a povrchových vôd a zabrániť nežiaducemu úniku škodlivých látok do pôdy, podzemných a povrchových vôd,
•	dodržať ustanovenia § 39 vodného zákona, ktorý stanovuje všeobecné podmienky zaobchádzania so škodlivými látkami a následne vyhlášky MŽP SR č. 100/2005 Z. z., ktorou sa ustanovujú podrobnosti o zaobchádzaní s nebezpečnými látkami, o náležitostiach havarijného plánu a o postupe pri riešení mimoriadneho zhoršenia vôd.
•	Úsek ochrany prírody a krajiny: 
•	Pozemok, na ktorom je činnosť plánovaná, je z hľadiska § 12 zákona č. 543/2002 Z. z. o ochrane prírody a krajiny zaradený do prvého stupňa ochrany. Hodnotené územie nezasahuje do žiadneho chráneného územia ani do územia patriaceho do súvislej sústavy chránených území Natura 2000.
•	Úsek ochrany ovzdušia: 
•	Nemá pripomienky k predloženému zámeru. 
•	Podľa prílohy č. 1 k vyhláške č. 410/2012 Z. z., ktorou sa vykonávajú niektoré ustanovenia zákona o ovzduší pôjde o zdroje z kategórie č. 1 Palivovo-energetický priemysel.
•	V čase výstavby budú prebiehať činnosti, pri ktorých môžu vznikať prašné emisie (výstavba, doprava). Podľa prílohy č. 3 k vyhláške č. 410/2012 Z. z., ktorou sa vykonávajú niektoré ustanovenia zákona o ovzduší platia pri takýchto činnostiach všeobecné technické požiadavky a všeobecné podmienky prevádzkovania.
•	Úsek odpadového hospodárstva: 
•	Nemá pripomienky k predloženému zámeru a súhlasí, aby v rámci zisťovacieho konania bolo upustené od posudzovania činnosti podľa zákona.
•	Okresný úrad Piešťany, odbor starostlivosti o životné prostredie nepožaduje, aby bol predložený zámer posudzovaný podľa zákona č. 24/2006 Z. z. o posudzovaní vplyvov na životné prostredie        a o zmene a doplnení niektorých zákonov.

4.	Regionálny úrad verejného zdravotníctva so sídlom v Trnave
(stanovisko č. RÚVZ/2014/04155/Ha-HŽP zo dňa 19. 11. 2014)
•	Nemá pripomienky k predloženému zámeru.  

5.	Okresný úrad Trnava, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja
(stanovisko č. OU-TT-OSZP2-2014/026440/Pu zo dňa 21. 11. 2014)

•	Štátna správa na úseku ochrany vôd, vyjadrenie č. OU-TT-OSZP2-2014/0026935/Mi zo dňa    18. 11. 2014
Pri realizácii navrhovanej činnosti požadujeme:
•	Dodržať všeobecné ustanovenia zákona č. 364/2004 Z. z. o vodách a o zmene zákona SNR           č. 372/1990 Zb. z. o priestupkoch v znení neskorších predpisov (vodný zákon).
•	Doriešiť odvedenie dažďových vôd z navrhovanej lokality. Pre posúdenie vsakovania v čase prívalových dažďových vôd požadujeme vypracovať hydrogeologický posudok podľa § 37 ods. 1 vodného zákona k ďalšiemu stupňu spracovania dokumentácie.  
•	Povoľujúcim orgánom pre povolenie vodnej stavby –  SO 01.2 Verejná splašková kanalizácia       a SO 01.3 Verejný vodovod  je Okresný úrad Piešťany, odbor starostlivosti o životné prostredie. 
•	Stavebník požiada Okresný úrad Piešťany, odbor starostlivosti o životné prostredia o vydanie súhlasu k  stavbe SO 01.1 Komunikácie a spevnené plochy a  SO 01.5 VN prípojka pre trafostanicu podľa § 27 ods. 1 písm. b) vodného zákona. 
•	Pri realizácii stavby a následnom užívaní prevádzky dbať o ochranu podzemných a povrchových vôd a zabrániť nežiaducemu úniku nebezpečných látok do pôdy, podzemných a povrchových vôd.
•	Zabezpečiť dodržanie ustanovení normy STN 73 6005 – Priestorová úprava vedenia technického vybavenia.
•	Štátna správa na úseku ochrany ovzdušia, vyjadrenie č.: OU-TT-OSZP2-2014/026859/Kl, zo dňa 12. 11. 2014
•	Realizáciou pripravovanej investičnej činnosti nevznikne v súlade so zákonom č. 137//2010 Z. z. o ovzduší v znení neskorších predpisov zdroj znečisťovania ovzdušia.
•	Na základe uvedených skutočností nemá tunajší úrad k predloženému zámeru pripomienky.                         
•	Štátna správa na úseku odpadového hospodárstva, vyjadrenie č.: OU-TT-OSZP1-2014/027236/Vk, zo dňa 14. 11. 2014
•	K predloženému zámeru nemáme žiadne zásadné pripomienky.
•	Štátna správa na úseku ochrany prírody a krajiny, vyjadrenie č.: OU-TT-OSZP1-2014/027180/Pt, zo dňa 13. 11. 2014
•	Územie navrhovanej činnosti je situované v extraviláne obce, v južnej časti obce Borovce, časť Predné Pole s priamym napojením na okolitú zástavbu a na existujúce inžinierske siete.
•	Predmetný zámer sa nachádza na území, kde platí I. stupeň ochrany podľa § 12 zákona                 č. 543/2002 Z.z. o ochrane prírody a krajiny v znení neskorších predpisov a uplatňujú sa tu ustanovenia o všeobecnej ochrane prírody a krajiny. Na území sa nenachádzajú žiadne chránené územia ani významné prvky ÚSES. 
•	Z hľadiska ochrany prírody a krajiny predmetný zámer akceptujeme a nemáme k nemu žiadne zásadné pripomienky, nakoľko jeho realizácia nebude mať negatívny vplyv na chránené územia ani významné prvky ÚSES.
   
6.	Ministerstvo dopravy, výstavby a regionálneho rozvoja SR
(stanovisko č. 03080/2014/B211-SZEÚ/62188 zo dňa 25. 11. 2014)
•	Riešené územie sa nachádza v Trnavskom kraji, v okrese Piešťany, v obci Borovce, v k.ú. Borovce. Účelom navrhovanej činnosti je príprava územia pre individuálnu bytovú výstavbu s 29 parcelami, výstavbu komunikácie a inžinierskych sietí v extraviláne obce Borovce, časť Predné Pole s priamym prepojením na okolitú zástavbu a na existujúce inžinierske siete.
•	Dopravné napojenie územia predloženého zámeru je navrhované prostredníctvom komunikácie  - vetvy A, ktorá bude napojená na existujúcu cestu č. II/504. Na uvedenú prístupovú komunikáciu, vetvu A bude kolmo napojená komunikácia – vetva B. Vetvy A a B budú zabezpečovať prístup k navrhovaným 29 rodinným domom. Parkovanie motorových vozidiel sa predpokladá v garážach rodinných domov.
•	V ďalšom stupni prípravy žiadame dokumentáciu zámeru „Borovce – Predné Pole, Komunikácia a inžinierske siete“ doplniť o vyjadrenie správcu dotknutej komunikácie č. II/504 a jeho požiadavky žiadame zohľadniť a rešpektovať v plnom rozsahu. Pri budovaní komunikácií žiadame dodržať príslušné platné normy STN. V prípade, že sa umiestnenie navrhovanej činnosti nachádza v blízkosti cesty č. II/504, žiadame dodržať jej ochranné pásmo v súlade s platnými právnymi predpismi. Ďalej žiadame opraviť na str. 12 bod 15 Rezortné orgány namiesto Ministerstvo výstavby a regionálneho rozvoja SR uviesť správne Ministerstvo dopravy, výstavby a regionálneho rozvoja SR. 
•	Ministerstvo dopravy, výstavby a regionálneho rozvoja SR súhlasí s ukončením procesu posudzovania vplyvov na životné prostredie, v zmysle zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, po uskutočnení zisťovacieho konania, za podmienky rešpektovania vyššie uvedených požiadaviek MDVRR SR.   

7.	 Krajský pamiatkový úrad Trnava
(stanovisko č. KPUTT-2014/19744-2/75735/Grz zo dňa 21. 11. 2014)
•	Krajský pamiatkový úrad Trnava eviduje v katastri obce Borovce osídlenie z obdobia neolitu, doby bronzovej (velatická  kultúra) laténu a raného stredoveku. Z uvedeného dôvodu KPÚ TT vydal dňa  6. 5. 2014 rozhodnutie o nevyhnutnosti vykonať archeologický pamiatkový výskum č. KPUTT-2014/8669-4/28790/Grz, ktorého podmienky požaduje dodržať.
•	Krajský pamiatkový úrad Trnava nepožaduje, aby bol predložený zámer posudzovaný podľa zákona č. 24/2006 Z.z. o posudzovaní vplyvov na životné prostredie.   

8.	Okresné riaditeľstvo Hasičského a záchranného zboru v Piešťanoch 
(stanovisko č.  ORHZ-PN1-943/2014 zo dňa 07. 11. 2014)
•	 Z hľadiska ochrany pred požiarmi nepredpokladá vznik negatívnych vplyvov na životné prostredie.

Záver

OÚ Piešťany - OSZP, v rámci zisťovacieho konania, posúdil navrhovanú činnosť z hľadiska povahy a rozsahu navrhovanej činnosti, miesta vykonávania navrhovanej činnosti, najmä jeho únosného zaťaženia a ochranu poskytovanú podľa osobitných predpisov, významu očakávaných vplyvov na životné prostredie a zdravie obyvateľstva a úrovne spracovania zámeru. Prihliadal pritom na stanoviská doručené 
k zámeru od zainteresovaných subjektov a rozhodol tak, ako je uvedené vo výrokovej časti tohto rozhodnutia.

Ak sa zistí, že skutočné vplyvy posudzovanej činnosti sú väčšie, ako sa uvádza v zámere, je ten, kto činnosť vykonáva, povinný zabezpečiť opatrenia na zosúladenie skutočného vplyvu s vplyvom uvedeným v zámere a v súlade s podmienkami určenými v rozhodnutí o povolení činnosti podľa osobitných predpisov.

Zo stanovísk doručených k zámeru a z opatrení navrhnutých v zámere vyplynuli niektoré konkrétne požiadavky vo vzťahu k navrhovanej činnosti, ktoré bude potrebné zohľadniť v procese konania o povolení činnosti podľa osobitných predpisov. Jedná sa hlavne o nasledovné požiadavky:

•	Každý prípadný zásah do telesa cesty II/504 môže byť zrealizovaný až po vydaní povolenia Okresného úradu Piešťany, odboru cestnej dopravy a pozemných komunikácií /napojenie na inžinierske siete, umiestnenie dopravných značiek, zriadenie pripojenia/.
•	V prípade, že po ukončení realizácie zámeru príde k trvalej zmene organizácie dopravy na ceste II/504, navrhovateľ je povinný zabezpečiť na tejto ceste osadenie trvalého dopravného značenia podľa určenia na použitie trvalého dopravného značenia, ktoré na základe žiadosti vydá Okresný úrad Piešťany, odbor cestnej dopravy a pozemných komunikácií. Projektová dokumentácia trvalého dopravného značenia sa predkladá v 4 vyhotoveniach. Určenie na použitie trvalého dopravného značenia musí byť vydané do vydania kolaudačného rozhodnutia.
•	V rámci realizácie zámeru má prísť k zvláštnemu užívaniu cesty, ktorým bude uloženie inžinierskych sietí do telesa cesty II/504. Tento zásah môže byť zrealizovaný až po vydaní povolenia na zvláštne užívanie cesty (ďalej ZUC). Žiadosť o povolenie ZUC je navrhovateľ povinný podať na Okresný úrad Piešťany, odbor cestnej dopravy a pozemných komunikácií min. 3 týždne pred uskutočnením ZUC.
•	Navrhovateľ je povinný požiadať Okresný úrad Piešťany, odbor cestnej dopravy a pozemných komunikácií o povolenie výnimky zo zákazu činnosti v cestnom ochrannom pásme v súlade s § 11 zákona č. 135/1961 Zb. o pozemných komunikáciách (cestný zákon) v znení neskorších predpisov. Žiadosť o povolenie výnimky sa podľa § 11 ods. 6 cestného zákona podáva  v štádiu prípravnej dokumentácie, t. j. pred vydaním územného rozhodnutia.
•	Navrhovateľ je povinný v súlade s § 3b ods. 1 zákona č. 135/1961 Zb. o pozemných komunikáciách (cestný zákon) požiadať Okresný úrad Piešťany, odbor cestnej dopravy a pozemných komunikácií, o povolenie na pripojenie miestnej komunikácie na cestu II/504. Na povolenie cestného správneho orgánu je potrebný predchádzajúci súhlas dopravného inšpektorátu, v tomto prípade OR PZ ODI Trnava, Starohájska 3,  917 01  Trnava  a správcu cesty II/504, SaÚC TTSK Trnava, Bulharská 39,  918 53  Trnava. Povolenie na pripojenie miestnej komunikácie na cestu II/504 musí byť vydané do vydania stavebného povolenia.
•	V prípade, že v rámci pripojenia miestnej komunikácie na cestu II/504 pôjde o riešenie odlišné od STN, bude potrebné požiadať Ministerstvo dopravy, výstavby a regionálneho rozvoja SR o vydanie súhlasu s odlišným technickým riešením od STN.
•	Doriešiť odvedenie dažďových vôd z navrhovanej lokality. Pre posúdenie vsakovania v čase prívalových dažďových vôd  Okresný úrad Trnava, odbor starostlivosti o životné prostredie,  úsek ochrany vôd  požaduje vypracovať hydrogeologický posudok podľa § 37 ods. 1 vodného zákona k ďalšiemu stupňu spracovania dokumentácie.  
•	V ďalšom stupni prípravy Ministerstvo dopravy, výstavby a regionálneho rozvoja SR žiada dokumentáciu zámeru „Borovce – Predné Pole, Komunikácia a inžinierske siete“ doplniť o vyjadrenie správcu dotknutej komunikácie č. II/504 a jeho požiadavky žiada zohľadniť a rešpektovať v plnom rozsahu.

Upozornenie: Podľa § 29 ods. 9 zákona dotknutá obec bezodkladne informuje o tomto rozhodnutí verejnosť spôsobom v mieste obvyklým.

POUČENIE

Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať. Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

 

Ing. Peter Sedlák
    vedúci odboru

Doručí sa:
                                                                                     
1.	Borrex spol. s r. o., 922 09 Borovce 230
2.	Ministerstvo dopravy, výstavby a regionálneho rozvoja SR, Námestie slobody 6, 810 05 Bratislava 2
3.	Obec Borovce, 922 09 Borovce 168
4.	Trnavský samosprávny kraj, Starohájska 10, P.O.BOX 128, 917 01  Trnava
5.	Regionálny úrad verejného zdravotníctva v Trnave, Limbová 6, 917 09 Trnava
6.	Okresný úrad Trnava, odbor starostlivosti o životné prostredie, Kollárova 8, 917 01 Trnava
7.	Krajský pamiatkový úrad Trnava, Cukrová 1, 917 01 Trnava
8.	Okresný úrad Piešťany, pozemkový a lesný odbor, Krajinská cesta 13, 921 25 Piešťany
9.	Okresný úrad Piešťany, odbor starostlivosti o životné prostredie, Krajinská cesta 13, 921 25 Piešťany
10.	Okresný úrad Piešťany, odbor cestnej dopravy a pozemných komunikácií, Krajinská cesta 13, 
921 25 Piešťany
11.	Správa a údržba ciest TTSK, Bulharská 39, 918 53 Trnava
12.	Okresné riaditeľstvo Hasičského a záchranného zboru v Piešťanoch, Dopravná 1, 921 01 Piešťany
13.	Okresný úrad Piešťany, odbor krízového riadenia, Krajinská cesta 13, 921 25 Piešťany